Document ID: 31991R1306

ΚΑΝΟΝΙΣΜΟΣ ( ΕΟΚ ) αριθ . 1306/91 ΤΗΣ ΕΠΙΤΡΟΠΗΣ της 17ης Μαΐου 1991 για τα πιστοποιητικά εισαγωγής για τα προϊόντα του τομέα του κρέατος πουλερικών που κατάγονται από τα κράτη της Αφρικής, της Καραϊβικής και του Ειρηνικού ( κράτη ΑΚΕ ) ή τις υπερπόντιες χώρες και εδάφη ( ΥΧΕ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 715/90 του Συμβουλίου της 5ης Μαρτίου 1990 για το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση των γεωργικών προϊόντων που κατάγονται από τα κράτη της Αφρικής, της Καραϊβικής και του Ειρηνικού ( κράτη ΑΚΕ ) ή τις υπερπόντιες χώρες και εδάφη ( ΥΧΕ ) ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 523/91 ( 2 ), και ιδίως το άρθρο 27,
Εκτιμώντας :
ότι το άρθρο 4 παράγραφος 5 του κανονισμού ( ΕΟΚ ) αριθ . 903/90 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 1741/90 ( 4 ), προβλέπει ότι η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις πιστοποιητικών εισαγωγής - ότι, εντούτοις, οι εισαγωγές πρέπει να πραγματοποιηθούν εντός του ορίου ποσοστώσεων -
ότι αιτήσεις πιστοποιητικού έχουν υποβληθεί από την 1η έως τις 10 Ιανουαρίου 1991 -
ότι το άρθρο 4 παράγραφος 5 του κανονισμού ( ΕΟΚ ) αριθ . 903/90 προβλέπει ότι, αν η συνολική ποσότητα που αποτελεί αντικείμενο αιτήσεων είναι μικρότερη από τη διαθέσιμη ποσότητα, η Επιτροπή καθορίζει την υπόλοιπη ποσότητα που προστίθεται στη διαθέσιμη ποσότητα του επόμενου τριμήνου - ότι με τις συνθήκες αυτές πρέπει να καθοριστεί η διαθέσιμη ποσότητα κατά το δεύτερο εξάμηνο του 1991 για τα προϊόντα που προβλέπονται στο άρθρο 6 του κανονισμού ( ΕΟΚ ) αριθ . 715/90 -
ότι ο κανονισμός ( ΕΟΚ ) αριθ . 715/90 εφαρμόζονταν μόνο μέχρι τις 28 Φεβρουαρίου 1991 - ότι, κατά συνέπεια, δεν ήταν δυνατόν να αποφασισθεί εντός ποιου μέτρου ήταν δυνατόν να δοθεί συνέχεια σε τέτοιες αιτήσεις, ούτε να καθοριστούν οι ποσότητες για τις οποίες δύναται να υποβληθούν αιτήσεις πιστοποιητικών κατά τη διάρκεια των δέκα πρώτων ημερών του Ιουλίου 1991 -
ότι ο κανονισμός ( ΕΟΚ ) αριθ . 523/91 αντικαθιστά την ημερομηνία της 28ης Φεβρουαρίου 1991 με την ημερομηνία της 29ης Φεβρουαρίου 1992 και ότι, κατά συνέπεια, η εν λόγω απόφαση και ο καθορισμός καθίστανται δυνατοί -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Κάθε αίτηση πιστοποιητικού εισαγωγής που υποβάλλεται σύμφωνα με τις διατάξεις του κανονισμού ( ΕΟΚ ) αριθ . 903/90 για την περίοδο από την 1η Ιανουαρίου έως τις 30 Ιουνίου 1991, γίνεται αποδεκτή εξ ολοκλήρου. Άρθρο 2
Αιτήσεις πιστοποιητικών εισαγωγής μπορούν να υποβληθούν σύμφωνα με το άρθρο 4 του κανονισμού ( ΕΟΚ ) αριθ . 903/90 κατά τη διάρκεια των δέκα πρώτων ημερών του Ιουλίου 1991 για την ποσότητα :
- των 193 τόνων των προϊόντων που υπάγονται στον κωδικό ΣΟ 0207,
- των 250 τόνων των προϊόντων που υπάγονται στους κωδικούς ΣΟ 1602 31 και 1602 39 . Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 17 Μαΐου 1991 .

Labels: 10
3
17